**ANUNȚ**

**PROGRAMUL ACREDITAT PENTRU CADRE DIDACTICE PREUNIVERSITARE SE REIA ÎN 2022**

In martie 2021, FundaţiaInstitutul de Studii Financiare în parteneriat cu Autoritatea de Supraveghere Financiară au acreditat un program adresat cadrelor didactice preuniversitare din învățământul gimnazial care predau disciplina Educație socială - **„Formarea personalului didactic din învățământul preuniversitar în domeniul financiar nebancar (FinTTT)”, acreditat** în baza Ordinului Ministrului Educației și Cercetării nr. 3559/29.03.2021.

**Programul** **de formare are 60 ore** (30 ore online meeting şi 30 ore e-learning), oferind **15 credite de formare continuă** pentru participanţi şi un atestat profesional pentru absolvenţii programului.

Programul include 3 module:

* Consumatorul şi administrarea bugetului personal,
* Produse de economisire – asigurări şi pensii private,
* Produse de investiții – piața de capital

Programul va pune la dispoziția participanților acces la sesiuni de instruire la sală (în funcție de condițiile sanitare din perioada organizării sesiunilor) și online, materiale de studiu (manuale, culegeri online de teste, materiale video, instrumente de evaluare, aplicații și alte instrumente didactice), precum și la metode de evaluare, cu respectarea principiilor standard ale procesului de evaluare.

**Pe parcursul a 5 serii respectiv 9 grupe organizate în anul 2021, 297 profesori au participat şi obţinut concepte specifice pieţelor financiare-nebancare, îmbunătăţindu-şi abilităţile de predare a acestor concepte.**

**Pornind de la feedbackul primit de la participanţi,** programul este implementat şi în anul 2022 cu o alocare de 250 profesori pentru care vor fi organizate cursuri de formare profesională continuă de educație financiară **gratuite**.

**INSCRIERE**

Organizarea grupelor se reia din **25 ianuarie 2022**. Cadrele didactice interesate se pot înscrie direct pe adresa de email finttt@isf.ro până pe data de **21 ianuarie 2022**. Numărul participanților este limitat la 35 persoane / serie, in ordinea înscrierilor. În cazul depăşirii acestei limite, persoanele vor fi înscrise la următoarea serie disponibilă.